Մշակույթ. Մարդկային հասարակության նվաճումների ամբողջությունը արտադրական, հասարակական և հոգևոր կյանքում:

Հասարակություն. Նյութական կյանքի պատմական՝ կոնկրետ պայմանների ընդհանրությամբ միավորված մարդկանց ամբողջություն:

Զարգացում. Զարգանալը, զարգացնելը: Մի որակական վիճակից մի ուրիշ՝ ավելի բարձր վիճակի անցման պրոցեսը:

Որոշակի. Որոշ, պարզ, լիովին հասկացված՝ գիտակցված՝ սահմանված: Որոշ կերպով՝ պարզորոշ կերպով սահմանազատված՝ տարբերակված:

Մակարդակ. Բարձրանալու՝ դեպի վեր խոյանալու կամ բարձրություն կազմելու չափը: Պայմանական հորիզոնական գիծ կամ հարթություն, որ առնվում է որպես մի բանի բարձրության սահմանագիծ՝ սահման:

Արտահայտել. Հայտնել՝ հաղորդել խոսքով (միտք, ցանկություն ևն): Իմացնել, հայտնի դարձնել որևէ եղանակով:

Գործունեություն. Աշխատանքի որևէ բնագավառում գործելը: Մարմնի որևէ գործարանի՝ օրգանի աշխատանքը:

Կյանք. Նյութի՝ մատերիայի գոյության և զարգացման ձև, մատերիայի գոյության հատուկ ձև, որ առաջանում Է նրա զարգացման որոշակի աստիճանում:

Կազմակերպել. Հասարակական խմբերը համախմբելով հիմնել՝ հիմնադրել: Մի որևէ նպատակի համար համախմբել:

Ձև. Առարկայի արտաքին տեսքը: Մարդու մարմնի կազմվածքի ընդհանուր գծագրությունը՝ կառուցվածքը:

Տիպ. Կարծր նյութի վրա փորագրած պատկեր կամ նշան, որի արտապատկերը դրոշմվում է կակուղ նյութի վրա՝ սեղմելու՝ մամլելու միջոցով:

Հասկացություն. Իրականության առարկաների ու երևույթների ընդհանուր և էական հատկանիշներն արտահայտող տրամաբանական կերպով տարորոշված գաղափար:

Օգտագործել. Ծառայեցնել իր նպատակին, կիրառել ըստ իր նպատակի՝ նշանակման: Գործադրել, գործածել, կիրառել մի նպատակով՝ մի բանի համար՝ որպես մի բան:

Պատմական. Պատմության հատուկ՝ վերաբերող: Իրականում գոյություն ունեցող՝ ունեցած, ոչ մտացածին, իրական:

Դարաշրջան. Որևէ կարգի նշանավոր իրադարձություններով` երևույթներով բնորոշվող և իր ուրույն առանձնահատկություններն ունեցող ժամանակաշրջան:

Հասարակական. Հասարակության հատուկ՝ վերաբերող, հասարակության: Հասարակության մեջ գոյություն ունեցող ծագող՝ տեղի ունեցող՝ ապրող:

Տնտեսական. Տնտեսությանը վերաբերող՝ հատուկ, տնտեսության հետ կապված: Նյութական:

Ֆորմացիա. Որևէ բանի զարգացման որոշակի աստիճան՝ ստադիա, որ բնորոշվում է իրեն հատուկ կառուցվածքով՝ բնույթով ևն:

Կոնկրետ. Իրականում գոյություն ունեցող, իրական: Առարկայական, շոշափելի: Որոշակի, վճռական:

Հասարակարգ. Հասարակության տնտեսական ու պետական կառուցվածքը:

Ազգ. Մարդկանց պատմականորեն առաջացած հանրություն, որ բնորոշվում է լեզվի, տերիտորիայի, տնտեսական կյանքի և մշակույթի մեջ դրսևորվող հոգեկան կերտվածքի ընդհանրությամբ:

Ազգություն. Ազգ: Որևէ ազգի պատկանելը:

Առանձնահատուկ. Հատուկ, յուրօրինակ, մյուսներից տարբեր: Անսովոր, բացառիկ:

Եղանակ. Մթնոլորտի վիճակը (ամպամածություն, խոնավություն, տեղումներ, օդի ջերմություն ևն) տվյալ տեղում և ժամանակում:

Բնութագրել. Բնույթը որոշել, բնութագիրը՝ էությունը բացահայտել, բնորոշել:

Կենտրոնական. Կենտրոնին վերաբերող, կենտրոնում գտնվող, կենտրոն հանդիսացող: Որևէ բանի կենտրոնում՝ միջին մասում գտնվող, կենտրոնում գործող:

Մարդաբանություն. Գիտություն մարդու կենսաբանական բնության մասին (անթրոպոլոգիա):

Ներառել. Իր մեջ առնել՝ վերցնել, ընդգրկել, պարունակել: Ներգրավել, տվյալ խմբի՝ դասի ևն մեջ մտցնել:

Երևույթ. Արտաքին տեսք՝ կերպարանք: Որևէ բանի դրսևորում՝ արտահայտություն՝ երևան գալը:

Սոցիալական. Հասարակության հատուկ, հասարակության մեջ մարդկանց հարաբերություններին ու կյանքին վերաբերող՝ հատուկ, հասարակական:

Ուսուցանել. Ուսում տալ: Սովորեցնել: Դասավանդել:

Փոխանցել. Գրանցել ուրիշ անձի կամ հիմնարկի հաշվին: Փոխանցագրել: Որևէ բան մեկը մյուսին տալով՝ հանձնելով տեղ հասցնել:

Ընդգրկել. Գրկել, գիրկն առնել: Շուրջանակի իր մեջ առնել, շրջափակել, պատել: (փոխաբերական) Իր մեջ ամփոփել, պարունակել, պարփակել:

Առարկայական. Առարկային հատուկ: Ըստ առարկաների կազմվող: Նյութական, նյութեղեն:

Արդյունք. Մարդկային աշխատանքով ստեղծված իր` առարկա` նյութ ևն: Հետևանք, որևէ գործից` գործունեությունից բխած արգասիք:

Մեքենա. Էներգիայի մի տեսակը մի այլ տեսակի փոխարկելու միջոցով որևէ կարգի օգտակար աշխատանք կատարող մեխանիզմ կամ մեխանիզմների ամբողջություն:

Տեխնիկական. Տեխնիկային հատուկ՝ վերաբերող, տեխնիկայի օգտագործման հետ կապված:

Կառույց. Նոր կառուցվող շենք՝ շինություն: Կառուցվածք, հորինվածք: (լեզվաբանություն) Ստորադաս մակարդակի միավորների համակցությամբ կերտված գերադաս մակարդակի միավոր:

Արվեստ. Իրականության ստեղծագործական վերարտադրությունը գեղարվեստական ձևի մեջ:

Ստեղծագործություն. Արվեստի՝ գրականության և առհասարակ՝ հոգևոր արժեքներ ստեղծելու մարդկային գործունեություն, ստեղծագործական գործունեություն:

Իրավունք. Միայն եզակի - Պետության կողմից սահմանվող ու պաշտպանվող և հասարակական հարաբերությունները կարգավորող իրավական նորմաների ամբողջությունը, որ արտահայտում է տիրող դասակարգի կամքն ու շահերը:

Բարոյականություն. Մարդու վարքագծի՝ վարվելակերպի՝ հասարակության մեջ իրեն պահելու նորմաների ամբողջությունը:

Նորմ. Օրինականացված որոշում՝ կանոն: Ընդհանուր ճանաչում գտած կանոն՝ կարգ՝ սովորույթ ևն:

Սուբյեկտիվ. Միայն անհատին հատուկ՝ վերաբերող: Միայն տվյալ անձին՝ անհատին հատուկ, անձնական, անհատական:

Ընդունակություն. Ընդունակ լինելը: Որևէ կարգի գործունեություն վարելու՝ որևէ բան անելու հնարավորություն՝ կարողություն:

Ունակություն. Հոգեկան՝ մտավոր կարողություն, ընդունակություն, ձիրք: Վարժություն, հմտություն:

Արտադրական. Արտադրության հատուկ: Արտադրության հետ կապված: Արտադրող, արտադրությամբ զբաղվող:

Մասնագիտական. Մասնագիտության՝ մասնագետին հատուկ: Մասնագետներից կազմված՝ բաղկացած:

Հմտություն. Վարժությամբ՝ սովորելով ձեռք բերած ունակություն: Որևէ բնագավառի գործնական գիտելիքների ամբողջությունը:

Աշխարհայացք. Կյանքի, բնության ու հասարակության մասին ունեցած հայացքների ամբողջությունը:

Հոգևոր. Հոգի ունեցող, կենդանի: Մարդու հոգեկան աշխարհի հետ կապված, հոգեկան: (փոխաբերական) Ոչ մարմնական:

Ողջ. Կենդանի, ապրող: Առողջ, ոչ հիվանդ: Անխաթար, անվնաս, ոչ մի տեղը չվնասված: Ամբողջական, առանց որևէ չափով վնասված՝ պակասած լինելու:

Կացարան. Կենալու՝ մնալու՝ ապրելու տեղ, բնակարան:

Հագուստ. Վրան միաժամանակ կրելու շորերի ամբողջությունը: Զգեստների ամբողջությունը, հագուստեղեն:

Հաղորդակցություն. Հաղորդակից լինելը: Փոխադարձ հարաբերություն միմյանց հետ, շփում:

Ճարտարապետություն. Կառույցների նախագծման, կառուցման ու գեղարվեստական ձևավորման արվեստը (արխիտեկտուրա):

Առասպելաբանություն. Առասպելների ամբողջությունը: Առասպելներն ուսումնասիրող գիտություն:

Փիլիսոփայություն. Գիտություն բնության, մարդկային հասարակության և մտածողության զարգացման ընդհանուր օրինաչափությունների մասին:

Գրականություն. Գիտական, գեղարվեստական ևն երկերի ամբողջությունը: Արվեստի այն ճյուղը, որ բնորոշվում է խոսքի՝ լեզվի միջոցով կերպարներ կերտելով, գեղարվեստական գրականություն:

Բանավոր. Բերանացի՝ խոսելով կատարվող, ոչ գրավոր: Գրի չառնված, բերնեբերան՝ սերնդեսերունդ փոխանցված՝ ավանդված:

Գրավոր. Գրված, գրության միջոցով արտահայտվող՝ արտահայտված: (ուսումնական) Դասարանական կամ տնային աշխատանք, որ պետք է գրված ներկայացվի:

Ժառանգություն. Տիրոջ մահվանից հետո մնացած և ուրիշին հանձնված՝ ժառանգված նյութական հարստություն՝ ունեցվածք: